Ir-Regolament tal-Kunsill (KE) Nru 2323/2003
tas-17 ta’ Diċembru 2003
li jistabbilixxi r-rati ta’ l-għajnuna fis-settur taż-żerriegħa għas-sena ta’ bejgħ 2004/05
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1],
Wara li kkunsidra l-opinjoni tal-Kumitat Ekonomiku u Soċjali Ewropew [2],
Wara li kkunsidra l-opinjoni tal-Kumitat tar-Reġjuni,
Billi:
(1) L-Artikolu 3 tar-Regolament tal-Kunsill (KEE) Nru 2358/71 tas-26 ta’ Ottubru 1971 dwar l-organizzazzjoni komuni tas-suq taż-żerriegħa [3] ġie abolit b’effett mis-sena ta’ bejgħ 2005/06 permezz tar-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi ta’ appoġġ dirett taħt il-politika agrikola komuni u jistabbilixxi regoli komuni għall-iskemi ta’ appoġġ dirett għall-bdiewa [4]. Skond hekk, bħala deroga mill-Artikolu 3(1) tar-Regolament (KEE) Nru 2358/71, kull għajnuna għall-produzzjoni taż-żerriegħa għandha tkun stabbilita biss għas-sena ta’ bejgħ 2004/05.
(2) Minħabba li s-sitwazzjoni tas-suq ta’ l-Unjoni Ewropea u l-iżvilupp probabbli tiegħu m humiex tali li jiżguraw dħul xieraq lill-produtturi, għandha tingħata għajnuna għall-produzzjoni għas-sena ta’ bejgħ in-kwistjoni.
(3) L-Artikolu 3(2) of Regolament (KEE) Nru 2358/71 jitlob li r-rati ta’ għajnuna jirreflettu, fuq naħa waħda, il-bżonn li jiġi żgurat bilanċ bejn il-volum ta’ produzzjoni mitlub fil-Komunità u l-ammont li jista’ jkun mqiegħed fis-suq u, fuq in-naħa l-oħra, il-prezzijiet għall-dawn il-prodotti fis-swieq tal-pajjiżi terzi.
(4) L-applikazzjoni ta’ dawk il-kriterji twassal għar-rati ta’ għajnuna għas-snin ta’ bejħ 2004/05 msemmija fl-Anness għall-dan ir-Regolament,
ADOTTA DAN IR-REGOLAMENT:
Artikolu 1
Bħala deroga mill-Artikolu 3(1) tar-Regolament (KEE) Nru 2358/71, ir-rati ta’ għajnuna fis-settur taż-żerriegħa għas-sena ta’ bejgħ 2004/05 għandhom ikunu kif speċifikat fl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 17 Diċembru 2003.